სატახტოთა თამაში

სატახტოთა თამაში () — პირველი წიგნი ეპიკური ფენტეზის ჟანრის რომანების სერიაში „ყინულისა და ცეცხლის სიმღერა“, რომლის ავტორია  ჯორჯ რეიმონდ რიჩარდ მარტინი. წიგნი პირველად გამოიცა 1996 წლის 6 აგვისტოს. მასში მოქმედება ხდება გამოგონილ კონტინენტებზე, ვესტეროსსა და ესოსზე. წიგნი რამდენიმე პერსონაჟის პერსპექტივიდანაა მოთხრობილი, რომელთა მეშვეობით მარტინი მკითხველს აცნობს სიუჟეტის სამ ძირითად ხაზს: ვესტეროსის წარჩინებულ სახლებს შორის ბრძოლას, მის ჩრდილოეთში აღმართულ კედლისა და ტახტიდან ჩამოდგებული მეფის შვილის, დეინერის ტარგარიენის ისტორიას. ამავე სახელწოდების ტელესერიალად წიგნის ადაპტირება ტელეკომპანია HBO-მ მოახდინა და ის ტელეეკრანებზე პირველად 2011 წლის აპრილში გამოჩნდა. სერიალის პირველი სეზონი პირველი რომანის სატელევიზიო ადაპტაციაა.

ქართულად წიგნი გამოსცა გამომცემლობა არეტემ, რომელმაც ის რამდენიმე ნაწილად დაყო. I ნაწილი გამოვიდა 2012 წელს.პარნასი - სატახტოთა თამაში I მეორე ნაწილი გამოვიდა 2013 წელს.პარნასი - სატახტოთა თამაში II

 თხრობა 

მინი|მარცხნივ|140პქ|ქართული გამოცემა

წიგნში თხრობა მიმდინარეობს მესამე პირში, რვა სხვადასხვა პერსონაჟის პერსპექტივიდან. დამატებით ეპიზოდური პერსონაჟის პერსპექტივიდან გვაცნობს ავტორი პროლოგს. ყოველი თავი დასათაურებულია იმ პერსონაჟის მიხედვით, რომლის პერსპექტივიდანაც მიმდინარეობს თხრობა.

 პროლოგი: უილი — ღამის ებგურის კაცი.
 ლორდი ედარდ სტარკი —  უინტერფელის მბრძანებელი, მეფის ხელი.
 ლედი კეიტლინ სტარკი —   ედარდ სტარკის მეუღლე.
 სანსა სტარკი — ედარდ და კეიტლინ სტარკების უფროსი ქალიშვილი.
 არია სტარკი — ედარდ და კეიტლინ სტარკების უმცროსი ქალიშვილი.
 ბრან სტარკი — ედარდ და კეიტლინ სტარკების 7 წლის ვაჟი.
 ჯონ სნოუ — ედარდ სტარკის ნაბუშარი.
 ტირიონ ლანისტერი — ტაივინ ლანისტერის ჯუჯა ვაჟი.
 პრინცესა დეინერის ტარგარიენი —  დრაგონსტოუნის პრინცესა და ტარგარიენთა ტახტის მემკვიდრე, უფროსი ძმის, ვისერისის შემდეგ.

 რესურსები ინტერნეტში 
სატახტოთა თამაში საიტზე SFReader.com

 სქოლიო 

კატეგორია:ჯორჯ რ. რ. მარტინის ნაწარმოებები
კატეგორია:ყინულისა და ცეცხლის სიმღერის წიგნები
კატეგორია:1996 წლის რომანები